Et CAS-nummer deles med bindestrek i tre deler, den første delen består av opptil seks siffer, det andre av to siffer, og den tredje består av et enkelt siffer som fungerer som en sjekksum. Tallene tildeles i økende rekkefølge og har ingen iboende mening. Sjekksummen kalkuleres ved å ta det siste sifferet ganger 1, det neste sifferet ganger 2, det neste ganger 3 osv, addere alle disse og beregne en sum modulo 10. For eksempel er CAS-nummeret til vann 7732-18-5, og sjekksummen beregnes som (8×1 + 1×2 + 2×3 + 3×4 + 7×5 + 7×6) mod 10 = 105 mod 10 = 5.